Legal Document

Category: 2161

Text:
26. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70114/3883 της 6/30 Ιουλ. 1981 (ΦΕΚ Β΄ 452) Περί κυρώσεως Συμφωνητικού περί καταβολής εισφοράς υπέρ ΠΝΟ πληρωμάτων Μεσογειακών Φ/Γ πλοίων από 501 κ.ο.χ. ή 801 TDW – 4.500 TDW. Έχοντας υπόψη: 1.Τις διατάξεις της παρ. 2 του άρθρου 22 του Συντάγματος σε συνδυασμό με την οικεία ερμηνευτική δήλωση. 2.Τις διατάξεις του άρθρου 5 του Α.Ν. 3276/1944 «περί Συλλογικών Συμβάσεων εν τη ναυτική εργασία», όπως έχει τροποποιηθεί και ισχύει σήμερα. 3.Το 1101/3.6.1981 έγγραφο της Πανελληνίου Ναυτικής Ομοσπονδίας, με το οποίο υποβλήθηκε προς κύρωση το από 31.3.1981 υπογραφέν Συμφωνητικό, αποφασίζουμε: 1.Την κύρωση του από 31.3.1981 Συμφωνητικού που υπογράφηκε μεταξύ των νομίμων εκπροσώπων της Ενώσεως Εφοπλιστών Μεσογειακών Φορτηγών πλοίων και της Πανελληνίου Ναυτικής Ομοσπονδίας, με το οποίο η μηνιαία συνδικαλιστική συνδρομή υπέρ ΠΝΟ των αξιωματικών και πληρωμάτων των Μεσογειακών Φ/Γ πλοίων από 501 κ.ο.χ. ή 801 TDW – 4.500 TDW καθορίζεται από 1.4.81 σε δραχμές ενενήντα (90), ενώ κατά τα λοιπά εξακολουθεί να ισχύει το από 30.11.1978 Συμφωνητικό των ανωτέρω Οργανώσεων (ΦΕΚ 76/27.1.1979 τ. Β΄). 2.Το κυρούμενο Συμφωνητικό ισχύει από 1.4.81 και μέχρι συνάψεως νεωτέρου. ΣΥΜΦΩΝΗΤΙΚΟΝ Εν Πειραιεί σήμερον την 31ην Μαρτίου 1981, οι υπογεγραμμένοι, αφ’ ενός Δημήτριος Λεβεντάκης και Γεώργιος Κουρεμένος, Πρόεδρος και Γενικός Γραμματεύς αντιστοίχως της ενταύθα εδρευούσης Επαγγελματικής Οργανώσεως υπό την επωνυμίαν «ΕΝΩΣΙΣ ΕΦΟΠΛΙΣΤΩΝ ΜΕΣΟΓΕΙΑΚΩΝ ΦΟΡΤΗΓΩΝ ΠΛΟΙΩΝ», ενεργούντες εν προκειμένω ως νόμιμοι εκπρόσωποι της Ενώσεως ταύτης και ειδικώς εξουσιοδοτημένοι προς τούτο και αφ’ ετέρου ο Εμμανουήλ Σαΐτης, Γενικός Γραμματεύς και νόμιμος εκπρόσωπος της ενταύθα ομοίως εδρευούσης και νομίμως ανεγνωρισμένης Ναυτεργατικής Ενώσεως υπό την επωνυμίαν «ΠΑΝΕΛΛΗΝΙΑ ΝΑ ΥΤΙΚΗ ΟΜΟΣΠΟΝΔΙΑ» και ειδικώς εξουσιοδοτημένος προς τούτο δυνάμει της από 19.3.1981 αποφάσεως της Διοικήσεως της ΠΝΟ, συνεφώνησαν και συναπεδέχθησαν τα ακόλουθα: 1.Η μηνιαία συνδικαλιστική συνδρομή των αξιωματικών και κατωτέρων πληρωμάτων που εργάζονται στα Φορτηγά Μεσογειακά Πλοία μέχρι 4.500 τόννων DW, καθορίζεται σύμφωνα με την από 19.3.1981 απόφαση της Διοικήσεως της ΠΝΟ από 1ης Απριλίου 1981 εις δραχμάς ενενήκοντα (90). 2.Κατά τα λοιπά ισχύει το από 30.11.1978 Συμφωνητικόν που εκυρώθη με την υπ’ αριθ. 70117/114/8.1.1979 απόφαση του Υπουργού Εμπορικής Ναυτιλίας και εδημοσιεύθη εις το υπ’ αριθ. 76/27.1.1979 ΦΕΚ τεύχος Β΄. 3.Το παρόν συμφωνητικόν ισχύει από 1.4.1981 και μέχρι συνάψεως νεωτέρου, συνετάγη δε εις τριπλούν. Από ένα αντίτυπον έλαβον τα συμβαλλόμενα μέρη, το δε τρίτον θα υποβληθεί στο Υπουργείο Εμπορικής Ναυτιλίας για επικύρωση. (Ακολουθούν υπογραφές)